**เป้าหมายการพัฒนาจังหวัดสระแก้ว**

**เป้าหมายการพัฒนา (วิสัยทัศน์) :**

เมืองชายแดนแห่งความสุข ถิ่นเกษตรและสมุนไพรคุณภาพ แหล่งท่องเที่ยวชุมชน เชิงนิเวศ และอารยธรรมโบราณ ศูนย์กลางโลจิสติกส์เชื่อมโยงอินโดจีน มั่นคง มั่งคั่ง ยั่งยืน

**ตัวชี้วัดความสำเร็จตามเป้าหมายการพัฒนาจังหวัดสระแก้ว**

ตัวชี้วัดที่ ๑ ร้อยละของรายได้เฉลี่ยต่อคนต่อปีของผลิตภัณฑ์มวลรวมจังหวัดสระแก้ว

เพิ่มขึ้น (ร้อยละ ๑)

ตัวชี้วัดที่ ๒ อายุค่าเฉลี่ยของการมีสุขภาพดีของประชาชนในจังหวัดสระแก้วเพิ่มขึ้นต่อปี (๐.๒ ปี)

ตัวชี้วัดที่ ๓ ร้อยละของมูลค่าผลิตภัณฑ์มวลรวมภาคเกษตรที่เพิ่มขึ้นต่อปี (ร้อยละ ๕)

ตัวชี้วัดที่ ๔ ร้อยละของมูลค่าการจำหน่ายผลิตภัณฑ์สมุนไพรที่เพิ่มขึ้นต่อปี (ร้อยละ ๕)

ตัวชี้วัดที่ ๕ ปริมาณน้ำที่กักเก็บได้ในแต่ละปี (ปีละ ๑๐๐,๐๐๐ ลบ.ม.)

ตัวชี้วัดที่ ๖ ร้อยละของรายได้จากการท่องเที่ยวที่เพิ่มขึ้นต่อปี (ร้อยละ ๕)

ตัวชี้วัดที่ ๗ จำนวนแหล่งท่องเที่ยวที่ได้รับการรับรองมาตรฐานแต่ละปี (จำนวน ๒ แห่ง)

ตัวชี้วัดที่ ๘ ร้อยละของมูลค่าการค้าชายแดนที่เพิ่มขึ้นต่อปี (ร้อยละ ๓)

ตัวชี้วัดที่ ๙ ร้อยละของโรงงานอุตสาหกรรมที่ได้รับความรู้เกี่ยวกับอุตสาหกรรมเชิงนิเวศที่เพิ่มขึ้นต่อปี

(ร้อยละ ๓)

ตัวชี้วัดที่ ๑๐ จำนวนการแก้ไขปัญหาด้านความมั่นคงจากภัยคุกคามรูปแบบใหม่ของสภาความมั่นคงแห่งชาติ

(จำนวน ๒ เรื่องจาก ๙ เรื่อง)

ตัวชี้วัดที่ ๑๑ จำนวนครั้งในการพัฒนาระบบการแก้ไขปัญหาด้านความมั่นคงจากภัยคุกคามต่างๆ (๒ ครั้ง)

**ประเด็นการพัฒนาของจังหวัดสระแก้ว**

**ประเด็นการพัฒนาจังหวัดสระแก้ว (ประเด็นยุทธศาสตร์)  
ประเด็นการพัฒนาที่ ๑** เสริมสร้างศักยภาพในการพัฒนาตนเอง เพื่อยกระดับมาตรฐานคุณภาพชีวิตสำหรับคนทุกช่วงวัยในทุกด้านความต้องการของชีวิตเพื่อสุขภาวะที่ดีรวมทั้งรายได้ สังคม และสิ่งแวดล้อม  
**เป้าประสงค์ :** ๑. เป็นเมืองแห่งความสุข ประชาชนเป็นคนดี มีความรู้ มีสุขภาพดี รายได้ดี และสิ่งแวดล้อมดี  
 ๒. ประชาชนมีคุณภาพชีวิตที่ดีทุกช่วงวัย ดำรงชีวิตตามหลักปรัชญาของเศรษฐกิจพอเพียงจน

เป็นวิถีชีวิตปกติ Way of Life  
 ๓. ประชาชนได้รับการบริการที่ได้มาตรฐานมีคุณภาพ และเกิดความพึงพอใจในการรับบริการ

**เป้าหมายและตัวชี้วัด :**  ตัวชี้วัดที่ ๑ ร้อยละของรายได้เฉลี่ยต่อคนต่อปีของผลิตภัณฑ์มวลรวมจังหวัด

สระแก้ว๓ เพิ่มขึ้น (ร้อยละ ๑)  
ตัวชี้วัดที่ ๒ อายุค่าเฉลี่ยของการมีสุขภาพดีของประชาชนในจังหวัดสระแก้วเพิ่มขึ้น

ต่อปี (๐.๒ ปี)

**แนวทางการพัฒนา (กลยุทธ์) :** ๑. พัฒนาระบบโครงสร้างพื้นฐาน๑ ให้ครบถ้วนและสมบูรณ์ เพื่อให้ประชาชนมีรายได้และ

คุณภาพชีวิตที่ดีขึ้น

๒. ส่งเสริมการดำรงชีวิตของประชาชนตามหลักปรัชญาของเศรษฐกิจพอเพียง จนเป็นวิถี Way

of Life

๓. ส่งเสริมและพัฒนาโครงการตามแนวพระราชดำริ (สืบสาน รักษา ต่อยอด)  
 ๔. สร้างเสริมสุขภาวะ๒ และสิ่งแวดล้อมที่ดีในทุกช่วงวัย  
 ๕. พัฒนาอาชีพและยกระดับผลิตภัณฑ์  
 ๖. ยกระดับมาตรฐานการศึกษา ทั้งในและนอกระบบ  
 ๗. เพิ่มประสิทธิภาพการบริหารจัดการภาครัฐในการบริหารและให้บริการประชาชน

หมายเหตุ ๑ โครงสร้างพื้นฐานหมายรวมถึงระบบบำบัดน้ำเสียและกำจัดขยะมูลฝอย

๒ สุขภาวะ หมายถึง ภาวะของมนุษย์ที่สมบูรณ์ทั้งทางกาย ทางจิต ทางปัญญา และทางสังคม

เชื่อมโยงกันเป็นองค์รวมอย่างสมดุล (พ.ร.บ.สุขภาพแห่งชาติ พ.ศ. ๒๕๕๐) ซึ่งกีฬาและ

นันทนาการน่าจะเป็นกิจกรรมและพฤติกรรมที่ทำให้เกิดสุขภาวะ

๓ ผลิตภัณฑ์มวลรวมจังหวัดสระแก้ว จะครอบคลุมรายได้ของประชาชนในจังหวัดทั้งสาขา

การเกษตร สาขาการผลิตอุตสาหกรรม สาขาการค้าส่ง-ค้าปลีก และสาขาอื่นๆ

**ประเด็นการพัฒนาที่ ๒** พัฒนาทักษะของเกษตรกร ปัจจัยการผลิต ศูนย์รวบรวม และการจัดจำหน่ายสินค้าเกษตรที่ได้มาตรฐานและเป็นเอกลักษณ์ของจังหวัด เพื่อการยกระดับสินค้าเกษตรของจังหวัด  
**เป้าประสงค์ :** ๑. เพิ่มคุณภาพและผลผลิตทางการเกษตรด้วยเทคโนโลยีและนวัตกรรมสมัยใหม่  
 ๒. บริหารจัดการทรัพยากรการเกษตรอย่างเหมาะสมและยั่งยืน  
 ๓. มีสินค้าเกษตรและผลิตภัณฑ์แปรรูปจากสมุนไพรที่มีคุณภาพและมาตรฐาน  
 ๔. มีการจัดจำหน่ายและกระจายสินค้าทางการเกษตรอย่างเป็นระบบ

**เป้าหมายและตัวชี้วัด :** ตัวชี้วัดที่ ๑ ร้อยละของมูลค่าผลิตภัณฑ์มวลรวมภาคเกษตรที่เพิ่มขึ้นต่อปี

(ร้อยละ ๕)  
 ตัวชี้วัดที่ ๒ ร้อยละของมูลค่าการจำหน่ายผลิตภัณฑ์สมุนไพรที่เพิ่มขึ้นต่อปี

(ร้อยละ ๕)

ตัวชี้วัดที่ ๓ ปริมาณน้ำที่กักเก็บได้ในแต่ละปี (ปีละ ๑๐๐,๐๐๐ ลบ.ม.)

**แนวทางการพัฒนา (กลยุทธ์) :** ๑. บริหารจัดการแหล่งน้ำอย่างเป็นระบบ ทั้งในเขตชลประทานและนอกชลประทาน  
 ๒. ส่งเสริมการวิจัยเพื่อปรับปรุงคุณภาพพัฒนาสินค้าเกษตรและสมุนไพร

๓. พัฒนาเกษตรและสถาบันเกษตรให้มีทักษะ องค์ความรู้ การใช้เทคโนโลยีทางการเกษตร

และการเป็นผู้ประกอบการ  
 ๔. ส่งเสริมการทำเกษตรกรรมยั่งยืน  
 ๕. ส่งเสริมการใช้เทคโนโลยีและนวัตกรรมสมัยใหม่ในการผลิต พัฒนาสินค้าเกษตรและ

สมุนไพร  
 ๖. ส่งเสริมการใช้พลังงานทดแทนเพื่อลดต้นทุนการผลิต  
 ๗. ส่งเสริมการแปรรูปหรือพัฒนาบรรจุภัณฑ์เพื่อเพิ่มมูลค่า  
 ๘. พัฒนาและยกระดับสินค้าเกษตรและสมุนไพรให้ได้มาตรฐาน  
 ๙. เสริมสร้างช่องทางการจัดจำหน่ายและประชาสัมพันธ์สินค้าการเกษตรและสมุนไพร ทั้งในและต่างประเทศ

**ประเด็นการพัฒนาที่ ๓** ยกระดับมาตรฐานการท่องเที่ยว พัฒนาแหล่งท่องเที่ยวเชิงนิเวศ เชื่อมโยงอารยธรรมโบราณ เพิ่มขีดความสามารถสู่การท่องเที่ยวโดยชุมชนสุขชาติวิถี๔

**เป้าประสงค์ :**  ๑. เป็นแหล่งท่องเที่ยวเชิงนิเวศ ตามรอยประวัติศาสตร์ที่เชื่อมโยงอารยธรรมโบราณ สืบสาน วัฒนธรรมชุมชน

๒. เป็นแหล่งท่องเที่ยวที่มีความปลอดภัย สร้างความมั่นใจและประสบการณ์การท่องเที่ยวที่ดี

๓. เป็นเมืองท่องเที่ยวที่มีความหลากหลาย อาทิ การท่องเที่ยวเชิงสุขภาพ เชิงเกษตร เชิงกีฬา

และวิถีชุมชน

๔. มีการจัดกิจกรรมพิเศษหรืองานมหกรรม เพื่อส่งเสริมการตลาดท่องเที่ยวตลอดปี

**แนวทางการพัฒนา (กลยุทธ์) :**

๑. พัฒนาสิ่งอำนวยความสะดวกและบริการด้านการท่องเที่ยวให้เพียงพอและได้มาตรฐานปลอดภัย

๒. ส่งเสริมเครือข่ายภาคประชาชนให้เข้ามามีส่วนร่วมด้านการท่องเที่ยวและสร้างเครือข่าย การท่องเที่ยวทั้งในและต่างประเทศ

๓. ส่งเสริมพัฒนาทักษะวิชาชีพแก่สมาชิกชุมชน บุคลากรด้านการท่องเที่ยว และ

ผู้ประกอบการการท่องเที่ยว

๔. พัฒนาศักยภาพแหล่งท่องเที่ยวโดยเข้ารับการตรวจประเมินคุณภาพตามมาตรฐานที่ กรมการท่องเที่ยวกำหนด

๕. พัฒนาการท่องเที่ยวให้มีความหลากหลาย เพื่อเพิ่มทางเลือกในการท่องเที่ยว อาทิ การท่องเที่ยวเชิงสุขภาพ เชิงเกษตร เชิงกีฬา และวิถีชุมชน

๖. จัดกิจกรรมพิเศษหรืองานมหกรรมในแหล่งท่องเที่ยวของจังหวัด อาทิ มหกรรมกีฬาเสริม

สุขภาพ

๗. พัฒนาภาพลักษณ์การท่องเที่ยว ตามกลุ่มศักยภาพของแหล่งท่องเที่ยว

๘. พัฒนาแผนการตลาดเชิงรุก ผ่านสื่อดิจิทัล

๙. พัฒนาระบบฐานข้อมูลสารสนเทศด้านการท่องเที่ยว

**ตัวชี้วัด :** ตัวชี้วัดที่ ๑. ร้อยละของรายได้จากการท่องเที่ยวที่เพิ่มขึ้นต่อปี (ร้อยละ ๕)

ตัวชี้วัดที่ ๒. จำนวนแหล่งท่องเที่ยวที่ได้รับการรับรองมาตรฐานแต่ละปี (จำนวน ๒ แห่ง)

หมายเหตุ ๔ ชุมชนสุขชาติวิถี คือ วิถีแห่งความสุขของคนในชุมชน

**ประเด็นการพัฒนาที่ ๔** พัฒนาโครงสร้างพื้นฐาน และการบริหารจัดการด้านสังคมและสิ่งแวดล้อม เพื่อรองรับการเป็นศูนย์กลางโลจิสติกส์เชื่อมโยงอินโดจีน

**เป้าประสงค์ :** ๑. การประกอบกิจการ การค้า การค้าชายแดน และการลงทุนในจังหวัดสระแก้วมี

บรรยากาศที่ดี และเป็นศูนย์กลางโลจิสติกส์เชื่อมโยงอินโดจีน

๒. ภาคอุตสาหกรรมในจังหวัดสระแก้วเป็นอุตสาหกรรมเชิงนิเวศ๕

**แนวทางการพัฒนา (กลยุทธ์) :**

๑. พัฒนาโครงสร้างพื้นฐานเพื่อรองรับการคมนาคมและการขนส่ง เชื่อมโยงกับจังหวัด

ใกล้เคียงและประเทศเพื่อนบ้าน

๒. ส่งเสริมและสร้างบรรยากาศในการค้า การค้าชายแดน การลงทุน และเชิญชวนให้

ผู้ประกอบการ นักลงทุนมาดำเนินกิจการในจังหวัดสระแก้ว

๓. ยกระดับการให้บริการพิธีศุลกากรและพิธีการตรวจคนเข้าเมืองเพื่ออำนวยความสะดวก การค้าชายแดน

๔. พัฒนาระบบฐานข้อมูลด้านโครงสร้างพื้นฐาน ผังเมือง การค้า การลงทุน แรงงาน

สาธารณสุขและ สิ่งแวดล้อมในเขตเศรษฐกิจพิเศษสระแก้ว รวมทั้งการจัดตั้ง

ศูนย์บริการเบ็ดเสร็จ (One Stop service – OSS)

๕. พัฒนาระบบการผลิตและพัฒนาฝีมือแรงงานของแรงงานท้องถิ่นและต่างด้าวให้

สอดคล้องกับ ตลาดแรงงาน รวมถึงการอำนวยความสะดวกด้านการอนุญาตให้ใช้แรงงาน

ต่างด้าว

๖. เตรียมการรองรับการเปลี่ยนแปลงการดำรงชีวิต/ การประกอบอาชีพ /การอยู่อาศัย /

การพัฒนาคุณภาพชีวิตที่จะเกิดในเขตเศรษฐกิจพิเศษสระแก้ว

๗. ส่งเสริมนิคมอุตสาหกรรมสระแก้วให้เติบโตอย่างยั่งยืน

**ตัวชี้วัด :** ตัวชี้วัดที่ ๑. ร้อยละของมูลค่าการค้าชายแดนที่เพิ่มขึ้นต่อปี (ร้อยละ ๓)

ตัวชี้วัดที่ ๒. ร้อยละของโรงงานอุตสาหกรรมที่ได้รับความรู้เกี่ยวกับอุตสาหกรรมเชิงนิเวศ ที่เพิ่มขึ้นต่อปี (ร้อยละ ๓)

หมายเหตุ ๕อุตสาหกรรมเชิงนิเวศ คือ รูปแบบการพัฒนาอุตสาหกรรมที่ยั่งยืนบนพื้นฐานความสมดุลของเศรษฐกิจ สังคม และสิ่งแวดล้อม ความสอดคล้องกับกฎหมาย และความเป็นไปได้ทางเทคโนโลยี เริ่มตั้งแต่การลดใช้ทรัพยากรและพลังงาน หรือการใช้ทรัพยากรและพลังงานให้คุ้มค่า และลดการปลดปล่อยของเสียให้เหลือน้อยที่สุด พร้อมกับการเพิ่มประสิทธิภาพในการผลิต โดยมีการดำเนินงานภายใต้หลักการความร่วมมือพึ่งพากันของผู้ประกอบการอุตสาหกรรม ทั้งหน่วยงานรัฐ ท้องถิ่น และชุมชน เพื่อมุ่งสู่ประโยชน์ร่วมกัน ซึ่งครอบคลุม ๕ มิติ ได้แก่ กายภาพ เศรษฐกิจ สังคม สิ่งแวดล้อมและการบริหารจัดการ

คุณลักษณะของโรงงานอุตสาหกรรมเชิงนิเวศ ๕ ประการ

* มีการปล่อยของเสียเป็นศูนย์ (Zero Emission) หรือมีของเสียเกิดขึ้นน้อยที่สุด
* มีการใช้วัตถุดิบและพลังงานอย่างมีประสิทธิภาพ
* มีระบบการจัดการสิ่งแวดล้อมที่ดีและได้มาตรฐาน
* มีกิจกรรมการผลิตและกิจกรรมสนับสนุนการผลิตที่ดี
* มีการเกื้อกูลกับผู้มีส่วนได้ส่วนเสีย หรือสังคมโดยรอบ

**ประเด็นการพัฒนาที่ ๕** เสริมสร้างความมั่นคงเพื่อการพัฒนาพื้นที่จังหวัดชายแดน

**เป้าประสงค์ :**  ๑. มีความมั่นคงปลอดภัยและแก้ไขปัญหาภัยคุกคามให้กับประชาชนในพื้นที่จังหวัดชายแดน

๒. มีระบบฐานข้อมูลด้านความมั่นคง

๓. มีความสัมพันธ์และความร่วมมือที่ดีกับประเทศเพื่อนบ้าน

๔. คนและชุมชนมีจิตสำนึกและมีส่วนร่วมในการแก้ไขปัญหาด้านความมั่นคง

**แนวทางการพัฒนา (กลยุทธ์) :**

๑. เสริมสร้างความมั่นคงปลอดภัยจากภัยคุกคามในพื้นที่จังหวัดชายแดน

๒. เพิ่มประสิทธิภาพในการพัฒนาระบบฐานข้อมูลด้านความมั่นคงให้มีความครบถ้วน

สมบูรณ์ สามารถใช้งานได้ทันทีและเชื่อมโยงกับฐานข้อมูลของหน่วยงานต่างๆ

๓. เสริมสร้างความสัมพันธ์และความร่วมมือที่ดีในระดับท้องถิ่นกับประเทศเพื่อนบ้าน

(จังหวัด, ฝ่ายทหาร, ฝ่ายปกครอง, ฝายพลเรือน)

๔. เสริมสร้างศักยภาพคนและชุมชนให้มีจิตสำนึกและมีส่วนร่วมในการแก้ไขปัญหาด้าน

ความมั่นคง

๕. สร้างตระหนักรู้ สืบสาน รักษา ต่อยอด ตามหลักปรัชญาของเศรษฐกิจพอเพียง ศาสตร์

พระราชา สร้างทักษะวิชาชีพในการแก้ไขปัญหาความมั่นคงและภัยคุกคามให้ประชาชนใน

พื้นที่ชายแดน

**ตัวชี้วัด :** ตัวชี้วัดที่ ๑. จำนวนการแก้ไขปัญหาด้านความมั่นคงจากภัยคุกคามรูปแบบใหม่ของ

สภาความมั่นคงแห่งชาติ๖ (จำนวน ๒ เรื่องจาก ๙ เรื่อง)

ตัวชี้วัดที่ ๒. จำนวนครั้งในการพัฒนาระบบการแก้ไขปัญหาด้านความมั่นคงจากภัยคุกคามต่างๆ

(๒ ครั้ง)

**หมายเหตุ** ๖ภัยคุกคามรูปแบบใหม่ของสภาความมั่นคงแห่งชาติ ๙ เรื่อง ได้แก่ ๑) ความแตกแยกทางความคิดของคนในสังคม ๒) ความไม่เชื่อมั่นต่อระบบและสถาบันการเมือง ๓) การขาดการสมดุลของการจัดการทรัพยากรธรรมชาติและสิ่งแวดล้อม ๔) ภัยพิบัติจากการเปลี่ยนแปลงของสภาพแวดล้อมทางธรรมชาติและโรคระบาด ๕) ความมั่นคงในพื้นที่ ๓ จังหวัดชายแดนภาคใต้ ๖) การก่อการร้ายและอาชญากรรมข้ามชาติ ๗) แรงงานต่างด้าวและผู้หลบหนีเข้าเมือง ๘) ยาเสพติด และ ๙) ความยากจน